Den Vest-Sjællandske Avis, 1819-01-16
Dronningen af Spanien døde i Barselseng den 6te December og Aftenen Kl. 9; hun kunde ikke føde sit Barn til Verden, fik et gientaget Anfald af Slag, og overlevet det sidste kun i 22 Minuter. Da Kongen fik at vide hendes Død, befalede han at Keisersnittet skulde foretages for om mueligt at redde Fosteret; man fandt at det var en Jnfantinde; men det levede kun i nogle Minuter. En overordentlig Hoftidende af 27de December forkynder officielt dette store Tab. Den afdøde Dronnings Navn var Maria Jsabelle Francisca; hun var en Datter af Johan den 6te, nuværende Konge i Portugal og Brasilien og af hendes egen Gemals Søster; hun var født i Lissabon den 19de Mai 1797. - Men denne sørgelige Tidende vil ikke være den eneste ubehagelige Efterretning, som vil blive bragt fra Europa til Hoffet i Rio Janeiro; Klagerne fra Portugal selv og Misfornøielsen i dette Land ere ligesaa levende som grundede; nedsat til en Colonie af America, adskilt fra sin Regent, som boer paa den anden Side af Havet; ængstet paa sine Kyster og i sin Skibsfart paa alle Kanter af forskjellige Slags Capere og Søerøvere, seer det sig paa eengang al sin Velfærd berøvet; det blev tilforn riigt ved Ene=Handelen paa Brasilien; denne falder nu i andre Nationers Hænder, som ikke finde deres Fordeel ved at hente dette Lands rige Producter over Portugal; det behøver endog en stor Mængde Kornvarer, som det trækker med større Fordeel fra Odessa end fra de Nordiske Lande; men det mangler nu Penge til at betale dem med, og Udbyttet af Salget af dets Viin, Salt og Syd frugter er ikke tilstrækkeligt til at betale det. (Følgen vil vel blive heraf, at Portugal vil efterhaanden blive nødt til at flytte til Brasilien. Om ikke Hoffet bliver nødt til at gaae tilbage til Portugal, da man skal meget befrygte en Opstand i Brasilien. Dog hvem vil forundre sig over den Portugisiske Handelstands Klage, naar man hører fra London, selv, at et meget anseeligt Handelshuus har der den 4de Januar, standset med sine Betalinger, og at 7 Handelhuse i Paris, hvoriblandt det bekiendte Recamier, ere der fallerede; Følgen af betydelige og mislykkede Speculationer i de Franske Fonds. Disse stige nu siden den sidste Ministerial Forandring, som har befæstet Nationens Tillid til sin nærværende Stilling og Statsforfatning. Lafavettes og flere af Revolutionens Høvdingers Valg til Medlemmer af de Deputeredes Kammer, skulde have consterneret Hertugen af Richelieu og tilskyndet ham at nærme sig til Ultraroialisternes Partie, og at tilraade en Jndskrænkning i Valgsystemet. (Man fortæller og Lafayette, da han var bleven valgt, til Deputeret, og Een vilde lykønske ham dertil, og derved kaldte ham Marqvis, at han skal have svaret, kald mig General og Borger, jeg har ikke nogen anden Titel, dog er dette Svar neppe troeligt). Uagtet Nationen billiger Kongens Beslutning at holde Constitutionen opret i alle Dele, og den er tilfreds med den skeete Forandring; thi Ultraroialisternes Hovedformaal var at faae Greven af Decazes styrtet, saa forener sig dog den almindelige Stemme til at hylde Hertugen af Richelicus personlige Characteer og hans Fortienester af Staten (han er nu fuldkommen restitueret) den 29de December holdt begge Kammerne et overordentligt Møde; hvori (som man siger paa det nye Ministeriums Forslag) der blev andraget paa, at man skulde udbede sig af Kongen et Lovudkast for at bestemme en arvelig Belønning for Hertugen af Richelien, som efter Kongen har været den første Aarsag til Frankerigs Befrielse; en Belønning, som skulde være hæderfuld og lige svarende til hans udmærkede Fortienester og overordentlige Ugennyttighed, og lige værdig til en stor Konges Tilfredshed og en stor Nations Erkiendtlighed. Hertugen har derpaa til skrevet begge Kammerne, at han vel langt fra ikke vilde undslaae sig for at modtage et Beviis paa den Velvillie, hvormed Kongen eenstemmig med Kammerne vilde beære ham; men at han dog ikke kunde give sit Samtykke til at Nationen for hans Skyld skulde besværes med flere Byrder, desuagtet besluttede Kammerne med en stærk Stemmefleerhed at debattere over Forslaget.